CELEX: 32016D0678
Language: sk
Date: 2016-04-29 00:00:00
Title: Vykonávacie rozhodnutie Komisie (EÚ) 2016/678 z 29. apríla 2016 v zmysle článku 3 ods. 3 nariadenia Európskeho parlamentu a Rady (EÚ) č. 528/2012 týkajúce sa výrobku, ktorým je vrecko s obsahom sušených kvetov levandule, uvádzaného na trh na odpudzovanie molí (Text s významom pre EHP)

30.4.2016   
            
            
               SK
            
            
               Úradný vestník Európskej únie
            
            
               L 116/37
            
         VYKONÁVACIE ROZHODNUTIE KOMISIE (EÚ) 2016/678
   z 29. apríla 2016
   v zmysle článku 3 ods. 3 nariadenia Európskeho parlamentu a Rady (EÚ) č. 528/2012 týkajúce sa výrobku, ktorým je vrecko s obsahom sušených kvetov levandule, uvádzaného na trh na odpudzovanie molí
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 3 ods. 3,
   keďže:
   
               (1)
            
            
               Nemecko požiadalo 28. mája 2015 Komisiu, aby v zmysle článku 3 ods. 3 nariadenia (EÚ) č. 528/2012 rozhodla o tom, či výrobok, ktorým je vrecko s obsahom sušených kvetov levandule, uvádzaný na trh na odpudzovanie molí, je biocídnym alebo ošetreným výrobkom na účely článku 3 ods. 1 písm. a) alebo písm. l) daného nariadenia.
            
         
               (2)
            
            
               Podľa dohodnutých usmernení Únie (2) sa živé alebo nespracované celé mŕtve organizmy (napr. kvasinky, lyofilizované baktérie) alebo ich časti (napr. časti tela, krv, konáre, lístie, kvety atď.) nepovažujú za látky, zmesi alebo predmety v zmysle nariadenia Európskeho parlamentu a Rady (ES) č. 1907/2006 (3). Sušené kvety levandule by preto v zmysle uvedeného nariadenia nemali byť považované za látku, zmes alebo predmet, teda ani za biocídny alebo ošetrený výrobok v súlade s nariadením (EÚ) č. 528/2012.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre biocídne výrobky,
            
         PRIJALA TOTO ROZHODNUTIE:
   Článok 1
   Výrobok, ktorým je vrecko s obsahom sušených kvetov levandule, nie je ani biocídnym ani ošetreným výrobkom na účely článku 3 ods. 1 písm. a) a písm. l) nariadenia (EÚ) č. 528/2012.
   Článok 2
   Toto rozhodnutie nadobúda účinnosť dvadsiatym dňom po jej uverejnení v Úradnom vestníku Európskej únie.
   
      V Bruseli 29. apríla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Usmernenia týkajúce sa prílohy V „Výnimky z registračnej povinnosti“ (strana 19), dostupné na http://echa.europa.eu/documents/10162/13632/annex_v_en.pdf.
   
      (3)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 30.12.2006, s. 1).